‫כחבר בשבט הקארוק,‬
‫הר שסטה הוא היעד הסופי של תפילותינו.‬
‫אנחנו לא מביטים מעלה‬ ‫בזמן התפילה, אלא לכיוון הר שסטה.‬
‫כילידים, יש באזור מקומות‬ ‫שאיננו אמורים להיות בהם.‬
‫פסגתו של הר שסטה,‬ ‫החלקים הגבוהים יותר של ההר,‬
‫אלה מקומות שאנשי הרוחות יושבים בהם.‬
‫סיפורים רבים של האמריקנים הילידים‬
‫מתארים את הר שסטה‬ ‫כמקדש או כנסייה שהיוצר ברא.‬
‫במקדשים ובכנסיות‬ ‫יש חלקים שהכניסה אליהם אסורה,‬
‫וכאן זהו האזור שמעל לקו העצים, מבחינתם.‬
‫הילידים אמרו, "אם תבנו משהו כאן למעלה,‬
‫"ההר ישמיד אותו."‬
‫בשנת 1959 חכרו יזמים‬ ‫קרקע מהיער הלאומי שסטה טריניטי‬
‫במטרה לבנות את ה"סקי בול",‬
‫אתר הסקי הגדול ביותר בארצות הברית,‬
‫בפסגתו של הר שסטה.‬
‫אנחנו רואים בו הר קדוש,‬
‫והקמתו של אתר הסקי הזה פגעה בו.‬
‫בשנת 1971 אחזה אש‬ ‫במבנה הראשי שבו, והוא נשרף כליל.‬
‫לאחר מכן, מפולת אדירה הרסה‬ ‫את מעלית הסקי הראשית בהר שסטה.‬
‫אנשים חושבים שהם חכמים יותר מהטבע.‬
‫- יותר מדי, מהר מדי -‬
‫חדשות רעות מצפות להם.‬
‫הם לא ינצחו לעולם.‬
‫במקומות בכל רחבי ההר‬
‫יש תעלומות שהאדם לא יבין לעולם.‬
‫- תיקי חקירה משונים‬ ‫מובילים ליותר שאלות מתשובות -‬
‫- תיקי המסתורין -‬
‫בצפון קליפורניה נמצא הר שסטה,‬ ‫שגובהו 4,250 מטרים מעל לפני הים.‬
‫יש בו הרבה יותר תעלומות‬ ‫מאשר רק אתר הסקי שנהרס.‬
‫במשך אלפי שנים,‬
‫הר שסטה משמש כמרכז עצבים רוחני.‬
‫יש כאלה שטוענים‬ ‫שכוח עליון קרא להם לבוא אל ההר.‬
‫האם זהו רק צירוף מקרים,‬
‫או שייתכן שבהר יש כוח שמעבר להבנתנו?‬
‫- מחברת האפשרויות: מהו כוחו של הר שסטה? -‬
‫ילידים חיו כאן במשך אלפי שנים.‬
‫- ליף הילמן, סגן יו"ר מועצת שבט הקארוק -‬
‫הר שסטה נקרא בפי שבט הקארוק‬ ‫בשם "אויטאקו", שמשמעו "ההר הלבן".‬
‫מקורן של מסורות שבט הקארוק נמצא במקום הזה.‬
‫לפי הסיפורים על מקורנו,‬
‫בראשית הזמן שוטטו בעולם רק אנשי רוחות.‬
‫אומרים שבתקופת השינוי הגדול,‬
‫כמה מאנשי הרוחות האלה הפכו לחיות,‬
‫לסלעים, לעצים, למים,‬
‫לכל אותם דברים שקיימים בטבע.‬
‫וכמה מאנשי הרוחות האלה הפכו לבני אדם.‬
‫חשוב מאוד שאנשים‬
‫יפתחו מערכת יחסים‬
‫עם ההר ועם כל אנשי הרוחות.‬
‫אנחנו לא רואים‬ ‫את האדם והטבע כדברים נפרדים.‬
‫זוהי מערכת יחסים הדדית,‬ ‫שכל צד בה תלוי בשני.‬
‫חלקה הצפוני של קליפורניה‬ ‫מיושב בדלילות רבה,‬
‫עם שטחים פתוחים וחקלאיים ענקיים.‬
‫- אלייג'ה סאליבן‬ ‫יוצר סרטים ותושב הר שסטה -‬
‫ובלב כל זה נמצא הר שסטה.‬
‫ולרגלי הר שסטה נמצאת העיר הר שסטה,‬
‫והיא שונה מהקהילות שמקיפות אותה.‬
‫יש בה מגוון נרחב של בני אדם,‬
‫שחיים ביחד בקהילה קטנה,‬ ‫יחסית, של כ-3,600 בני אדם.‬
‫אנשים מכל העולם באים לטפס על הר שסטה...‬
‫- ביל מיסה, חוקר של הר שסטה -‬
‫וזהו אחד המקומות‬ ‫הטובים ביותר לארץ לפעילויות בשטח.‬
‫אך כ-50 אחוזים מהבאים אל ההר‬
‫אומרים שבאו לצורך תיירות רוחנית.‬
‫למרות האוכלוסייה הקטנה שבו,‬
‫מושך הר שסטה למעלה מ-25,000 תיירים בשנה.‬
‫ורבים מהם חולקים ברוחניות‬ ‫הייחודית של העיירה ברשתות החברתיות.‬
‫- עצרו לרגע והתחברו לתדר של האהבה -‬
‫בואו לשער הכוכבים הגדול בעולם, בהר שסטה.‬
‫כרגע נתקלתי בעץ יפה.‬ ‫התברר שהעץ הזה הוא שער.‬
‫הוא משדר את האור מטה, דרך ליבנו.‬
‫- שדר מארקטורוס ומהפליאדות להר שסטה -‬
‫הר שסטה הוא כור היתוך אקלקטי מאין כמותו‬
‫של רוחניות מכל סוג ומכל רחבי העולם.‬
‫יש כאלה שמכנים אותו‬ ‫בשם "מכה של העידן החדש".‬
‫כל אחד נמשך לכאן מסיבה משלו.‬
‫- דסטין נייף, סופר‬ ‫"ההיסטוריה והאגדות של הר שסטה" -‬
‫אני גר כאן למעלה מ-20 שנה.‬ ‫לראשונה שמעתי על הר שסטה‬
‫כשהייתי מתבגר וגרתי ביוטה.‬
‫היו סיפורים על אנשים שראו ישויות‬
‫ודמויות רוחניות שונות‬ ‫כאשר טיפסו במעלה ההר,‬
‫וסיפורים על תרבות שאבדה. זה ריתק אותי.‬
‫הר שסטה הוא כמו דלת מסתובבת אל העל-טבעי.‬
‫כל דבר בעל אופי רוחני יכול לעבור בה.‬
‫בשטחי הפרא שמקיפים את הר שסטה‬
‫יש אלפי מערות ומנהרות, מכל עבר.‬
‫מערת פלוטו היא הקרובה ביותר להר.‬
‫- מערת פלוטו -‬
‫לעיתים, כשנכנסים פנימה,‬ ‫מרגישים שמשהו מעיק עליכם,‬
‫כאילו שצופים בכם.‬
‫אנשים רואים דברים מזווית העין‬ ‫ופשוט חשים שמשהו מסתובב שם למטה.‬
‫אנשים רבים אמרו‬ ‫שראו דברים שהולכים לתוך הקיר,‬
‫כאילו שיש שם דלת, ונעלמים.‬
‫תמיד סברו שקיים עולם רוחני כלשהו,‬
‫שאפשר להיכנס אליו דרך הר שסטה.‬
‫אומרים שבמערת פלוטו יש מעין שער‬
‫שמוביל לתרבות שאבדה, בשם למוריה.‬
‫- האוקיינוס השקט -‬
‫אחת האגדות העתיקות ביותר‬ ‫בהר שסטה היא על התרבות האבודה של למוריה.‬
‫אך רבים מאמינים שלמוריה אינה אגדה כלל.‬
‫אילו תעלומות חבויות בתוך המערות שבהר?‬
‫- האם ציוויליזציה תת-קרקעית‬ ‫היא מקור כוחו של הר שסטה? -‬
‫רבים מאמינים שבאמת יש ציוויליזציה,‬
‫עיר ענקית, מתחת להר שסטה.‬
‫זה רעיון מסחרר.‬
‫לפי האגדה,‬
‫למוריה הייתה יבשת עתיקה‬ ‫שבה ישב גזע של בריות מתקדמות.‬
‫אך למוריה נהרסה.‬
‫יש שאומרים שפרצה בה מלחמה.‬
‫אחרים אומרים שהיבשת‬ ‫שקעה לקרקעית האוקיינוס.‬
‫תהיה הסיבה אשר תהיה,‬ ‫תושבי למוריה נאלצו להימלט.‬
‫- קליפורניה -‬
‫רבים סבורים שהם עשו את דרכם אל הר שסטה,‬
‫שם הקימו להם בית חדש, עמוק בתוך ההר.‬
‫- אשלין, בעלים, "הרפתקאות שסטה וורטקס" -‬
‫חיפשתי אחר האמת‬ ‫במשך זמן רב מאוד. גדלתי כמורמונית,‬
‫ובמשך 19 שנותיי הראשונות האמנתי באמת שלהם.‬
‫במהלך החיפוש הזה נתקלתי בלמוריה.‬
‫למוריה דומה מאוד לנוף שכאן, בכדור הארץ,‬
‫אבל יש בה קצת יותר הוד והדר.‬
‫היא יפהפייה.‬ ‫מפלי המים הם בצבעי ורוד וירוק.‬
‫אפשר ממש לחוש באהבה שנמצאת בה.‬
‫אין בה שום דבר שלילי.‬
‫לפי התיאורים הנפוצים,‬
‫אנשי למוריה גבוהים יותר מבני אדם ממוצעים.‬
‫הם לבנים, כחולי עיניים,‬ ‫עם שיער בלונדיני ובעלי חזות נורדית.‬
‫- למוריה -‬
‫יש שאומרים שכאשר‬ ‫בני למוריה ירדו אל מתחת לפני הקרקע,‬
‫הם קראו לעירם בשם טלוס,‬
‫ומאמינים רבים משתמשים‬ ‫בשני השמות לחלופין כעת.‬
‫קיימת מחלוקת רבה‬ ‫בקשר למיקומן של הכניסות ללמוריה, או לטלוס.‬
‫יש אנשים שבאים לכאן‬ ‫כדי לחפש את הכניסות האלו.‬
‫לפי השמועה יש כניסות כאלו במקומות רבים‬ ‫וסביר שתוכלו למצוא אנשים שיטענו שביכולתם‬
‫להוביל אתכם אל הכניסה תמורת תשלום.‬
‫אך ברוב המקרים מדובר בכניסה שאינה גשמית.‬
‫לכן מאיצים בנו לבצע מדיטציה ולשפר את עצמנו‬
‫ולקוות שנוזמן.‬
‫זה נשמע לי כמו קטע של העידן החדש,‬
‫אבל אני לא נפגע מכך.‬
‫גם לילידים יש סיפורים על אנשים קטנים,‬
‫או אנשים גדולים, שנמצאים על ההר.‬
‫הם לא נעים דרך שערים, או משהו כזה.‬
‫למעשה הם חברים‬ ‫במין אנושי אחר, שיש לנו קרבה אליו.‬
‫לכן, מערכת יחסים‬ ‫עם אנשי הרוחות שמתקיימים על ההר‬
‫היא טבעית בעבור בני האדם.‬
‫במהלך מדיטציה חוויתי מספר פעמים...‬
‫- קיי לאב, מרפאה אלטרנטיבית -‬
‫קבלה לתוך טלוס. למעשה, החוויה הייתה‬
‫מעבר דרך ההר, לתוך הספרה של העיר.‬
‫היו בה בריות שונות, גבוהות ונמוכות.‬
‫זאת הייתה חוויה פוקחת עיניים,‬
‫ממש מסע רוחני בעבורי.‬
‫תושבי טלוס הם גרסאות מתקדמות שלנו,‬
‫והם באמת מציעים לנו‬ ‫את ההזדמנות ללמוד, אם נהיה פתוחים לכך.‬
‫אני לוקחת אנשים,‬ ‫באמצעות מדיטציה, אל העיר הפנימית של טלוס.‬
‫הייתה אישה אחת שלקחתי לתוך טלוס.‬
‫לאחר מספר דקות,‬ ‫היא החלה להתייפח ודמעות זלגו על פניה.‬
‫היא אמרה, "מעולם לא הרגשתי אהבה כזאת,‬
‫"וזה מה שחיפשתי במשך כל חיי."‬
‫כיצד מגיעים לטלוס? צריך פשוט‬ ‫לשמור על ראש פתוח ולא להיות ביקורתיים,‬
‫אלא במצב נפשי של קבלה,‬
‫ואז ייתכן שתראו את טלוס.‬
‫כמדען, אני חושב שזה מגוחך לגמרי.‬
‫לדעתי, טלוס אינה מקום אמיתי כלל.‬
‫אנשים רואים את טלוס‬ ‫כי הם רוצים לראות אותה,‬
‫או כי הם רוצים להתקבל לתוך קבוצה.‬
‫אבל גם לסיפורים טיפשיים‬ ‫יכולות להיות השלכות רוחניות.‬
‫הזמנה לגן העדן הרוחני שנמצא בתוך הר שסטה‬
‫הייתה אחד הדברים העיקריים‬ ‫שמשכו אנשים לסצנה הרוחנית כאן.‬
‫אבל...‬
‫למעשה, תחילת דרכה של למוריה‬
‫הייתה כרעיון זואולוגי.‬
‫אדם בשם פיליפ סקלטר ניסה להבין...‬
‫- פיליפ סקלטר, 1829-1913 -‬
‫מדוע מאובנים של למורים‬ ‫במדגסקר ובהודו היו דומים זה לזה.‬
‫הוא הסיק מכך שהיה מעין גשר יבשתי שקוע,‬
‫או משהו אחר שאפשר ללמורים‬ ‫להגר מאחד המקומות האלה לשני.‬
‫ולדעתי הוא די התבדח כשקרא לה למוריה.‬
‫רבים החלו להאמין ברעיון של יבשת ששקעה,‬
‫כי זה מצית את הדמיון במידה שאין שנייה לה.‬
‫מספר מיסטיקנים ומאמינים בתורת הנסתר‬
‫התלהבו מהרעיון המדעי של למוריה.‬
‫הם החלו לערב בכך‬ ‫את הרעיונות הרוחניים והמטפיזיים שלהם.‬
‫עם הזמן, כשמדובר באגדות כאלו,‬
‫כאשר יותר ויותר אנשים‬ ‫מספרים את הסיפור, הם גם מוסיפים לו.‬
‫כך הפך מה שהחל כלמורים‬ ‫שחוצים גשר יבשתי באוקיינוס ההודי‬
‫לציוויליזציה ששקעה באוקיינוס השקט,‬
‫ותושביה נמלטו אל הר שסטה.‬
‫במרוצת השנים היא הפכה‬
‫למסדר מיסטי שמתגורר בתוך ההר,‬
‫ואם תהיו בתדר הנכון ותדעו היכן לחפש,‬
‫אם תהיו מתקדמים מספיק מבחינה רוחנית,‬
‫אולי יזמינו אתכם להיכנס.‬
‫אשמח מאוד אם יתגלה‬ ‫שיש תרבות עתיקה בתוך ההר.‬
‫זה יהיה מעניין מאוד,‬ ‫אבל ספק רב אם זה יקרה.‬
‫ספק רב.‬
‫אם תרוקנו כל כך הרבה מן ההר מתוכנו,‬
‫הוא יתחיל לשקוע.‬
‫זה לא יהיה אפשרי מבחינה גאולוגית.‬
‫בכל הדברים האלה‬ ‫יש תמיד משהו מהמדע הבדיוני.‬
‫אם בני טלוס אכן שוכנים בתוך הר שסטה,‬
‫נשאלת השאלה כיצד הגיעו לשם.‬
‫כמה מאמינים אומרים‬ ‫שההר אינו רק מקום משכנה של טלוס,‬
‫אלא שער אל הכוכבים.‬
‫- האם מקור כוחו של הר שסטה הוא חוצני? -‬
‫אני מאמינה שבני טלוס‬ ‫הם מה שנראה לנו כחייזרים.‬
‫הר שסטה הוא מעין מרכז‬ ‫של מסעות ותקשורת בין-גלקטיים.‬
‫אפשר כמעט לומר שהוא נמל תעופה בין-גלקטי.‬
‫תצפיות של עב"מים‬ ‫הן נפוצות מאוד באזור הר שסטה.‬
‫אפשר כמעט לומר‬ ‫שלא רגיל לא לראות פה פעילות כלל.‬
‫לילה אחד, בשנת 1992,‬
‫ידיד שלי ואני החלטנו לעלות להר ברכב‬
‫ולצפות בכוכבים בצידו המזרחי.‬
‫היינו בתוך הארגז של הטנדר שלי,‬
‫הבטנו אל השמיים,‬
‫וראינו מבנה של שלושה כוכבים...‬
‫- בריאן וולנסטין, סופר,‬ ‫"תצפיות בהר שסטה" -‬
‫בצורת משולש שווה צלעות. וזהו השער.‬
‫בעיקרון, זהו קיצור דרך שעובר בעל-חלל.‬
‫לפתע פתאום, הכוכבים האלה הבהבו,‬
‫ובמרכז המבנה נראה...‬
‫אם תנערו בקבוק‬ ‫של משקה מוגז ותפתחו את הפקק,‬
‫כך נראתה האנרגייה שבקעה משם.‬
‫מתוכה יצא עב"ם.‬
‫הוא נעצר לרגע, עד שהתגשם לגמרי.‬
‫הוא פנה ימינה וטס היישר לתוך צלע ההר.‬
‫בצלע ההר יש דלת,‬
‫אך היא הייתה מוסווה היטב.‬
‫מי שהביט בה‬
‫ראה רק צוק ולא יותר.‬
‫לאחר 15 דקות נוספות יצאה משם עוד ספינה,‬
‫שנעה בדיוק באותו דפוס.‬
‫צפינו בזה במשך שלוש שעות.‬
‫תשע ספינות יצאו משם וטסו לתוך צלע ההר.‬
‫הייתי המום.‬
‫אני חושב שהחייזרים‬ ‫נמצאים כאן כדי לצפות בנו‬
‫ולהשגיח על התפתחותנו,‬
‫על מנת למנוע מאיתנו להשמיד את עצמנו,‬
‫ואולי גם ציוויליזציות אחרות.‬
‫אני מאמינה שהעב"מים והחייזרים‬
‫הם מציאות מתקדמת‬ ‫של המצב שאנו יכולים להיות בו.‬
‫יש מטרה בכך שרואים אותם,‬
‫וזו פשוט המודעות לכך‬ ‫שאנחנו לא צורת החיים היחידה שקיימת פה.‬
‫לכן, כאשר אתם רואים אותם,‬
‫במקום להרגיש אימה ופחד,‬
‫אתם יכולים פשוט להכיר בכך שאנחנו לא לבד.‬
‫הר שסטה הוא אחד מהרי העב"מים הקלסיים,‬
‫כנראה בגלל הענן דמוי העדשה.‬
‫זהו אחד המקומות‬ ‫הטובים ביותר בעולם לראות בהם ענן כאלה.‬
‫כאשר יש הר,‬
‫אוויר לח ומספיק אנרגייה,‬
‫האוויר מורם אל מעל להר שסטה.‬
‫מייד כשהאוויר עולה למעלה,‬ ‫נפחו גדל והוא מתקרר.‬
‫לפתע פתאום מופיע ענן,‬ ‫ואז, כאשר הוא יורד מצידו השני של ההר,‬
‫הוא נדחס מייד, והענן נעלם.‬
‫כלומר שאתם רואים‬ ‫זרם אוויר שיוצר ונעלם כל העת.‬
‫אך רבים חושבים שחלליות של בני טלוס‬
‫מסתתרות בתוך הענן דמוי העדשה.‬
‫דברים כמו עב"מים, או מגע עם חייזרים,‬
‫או שמיליוני בני אדם חיים מתחת להר שסטה...‬
‫קשה להאמין בדברים כאלה.‬
‫אתם נתונים לחסדי דמיונם של אנשים.‬
‫לדעתי, אם מין של חייזרים‬ ‫יסתיר את עצמו באמצעות ענן,‬
‫לא סביר שהוא ישתמש בענן‬ ‫שמעוצב בדיוק כמו הדבר שהם מנסים להסתיר.‬
‫אני לא ספקן מוחלט, בדברים כאלה.‬
‫לדעתי, שום דבר מכל זה אינו בלתי אפשרי.‬
‫כמעט כל אחד יכול‬ ‫לבוא לכאן ולעבור חוויה יוצאת דופן כלשהי.‬
‫ולדעתי, במרבית המקרים,‬ ‫מדובר במשהו חיובי ובריא.‬
‫אך לפעמים אפשר להיסחף עם זה למקומות אפלים‬
‫ואנשים עלולים להיפגע.‬
‫למרות שרבים זוכים להארה בהר שסטה,‬
‫אי אפשר להכחיש את עברו הסוער.‬
‫מדוע נמשכים כוחות אפלים אל ההר?‬
‫- האם אנשים משתמשים בהר כדי לנצל אחרים? -‬
‫יש המון כתות שונות‬ ‫שמקורן קשור איכשהו בהר הזה.‬
‫מרגיז אותי כאשר ברור שאנשים מנצלים אחרים.‬
‫אפשר לראות מיהם האנשים‬ ‫שרוצים להיות מנהיגי כתות,‬
‫והיו לנו רבים כאלה כאן, בהר שסטה.‬
‫אחת מאלה היא איימי קרלסון,‬ ‫המנהיגה המפורסמת של "האהבה ניצחה".‬
‫איימי קרלסון נודעה לשמצה‬
‫כאשר ידיעות על רעיונותיה הקיצוניים‬ ‫ומותה המוזר פשטו בחדשות וברשתות החברתיות.‬
‫מנהיגת כת נמצאה מתה וחנוטה בתוך שק שינה.‬
‫הגופה נמצאה בחדר אחורי בבית, לבושה לגמרי,‬
‫מקושטת בנורות צבעוניות,‬ ‫עם איפור נוצץ מסביב לעיניה.‬
‫קרלסון האמינה‬ ‫שהיא עברה מאות של תקופות חיים,‬
‫ובשלב כלשהו הייתה‬ ‫מרילין מונרו, קלאופטרה וז'אן ד'ארק.‬
‫כמנהיגתה של "האהבה ניצחה",‬
‫איימי קרלסון חלקה בגאווה‬ ‫באמונותיה ובהתנהגותה המוזרות,‬
‫הן בטלוויזיה והן ברשתות החברתיות.‬
‫ברכות, בריות אהבה. אני האלה האם.‬
‫אם הבריאה, האם גאיה, אימא אדמה.‬
‫סוף סוף יש לנו גשם, כאן בהר שסטה.‬
‫אתן מודעות לכך שלמעשה היא אומרת שהיא ישו?‬
‫- "ד"ר פיל" -‬
‫- מאמינות ב"האלה האם" -‬
‫כן.‬ ‫-יש לה תיעוד לזה.‬
‫אני ציוויתי על כל האטומים שלי‬ ‫לבוא הביתה, בחזרה אל האור.‬
‫מזימה, סוף!‬
‫פרוצת אגו רוחנית, נגמר!‬
‫אני זוכר שקראתי על זה בעיתון,‬
‫וזה היה סיפור מזעזע,‬
‫ואז המשכתי לקרוא והבנתי שביתה הקודם‬
‫היה כ-15 קילומטרים מהמקום שבו אני גר ו...‬
‫זה מפתיע קצת,‬
‫עד שאתה חושב‬ ‫על כך לרגע ואומר, "זה הגיוני".‬
‫הקשר של "האהבה ניצחה" להר שסטה‬
‫היה הרבה יותר‬ ‫מאשר רק מגורים בעיירה דנסמיר.‬
‫קרלסון טענה גם שהיא מלכת למוריה.‬
‫הם התעסקו הרבה בקטע של העידן החדש.‬
‫הם דיברו על למוריה‬ ‫ועל כל מה שרואים כאן למעלה...‬
‫- עב"מים ופליטים מיבשת אבודה‬ ‫הם חלק ממשיכתו של ההר -‬
‫והרעיונות האלה יכולים‬ ‫להפוך למשהו אפל מאוד במהירות רבה.‬
‫במשך עשרות שנים סיפק הר שסטה‬ ‫בסיס שממנו התפתחו כתות רבות.‬
‫אישה שקראה לעצמה בשם האחות ת'דרה‬
‫טענה שמאז שנות ה-50‬ ‫הייתה בקשר יומיומי עם יצורים מהחלל.‬
‫הרעיונות שלה הגיעו‬ ‫להר שסטה משיקגו, שם התגוררה.‬
‫- שיקגו -‬
‫והיא ניבאה‬
‫שחללית תבוא ותיקח אותם מכוכב הלכת הזה‬
‫לפני שיתרחש אסון גדול,‬ ‫של רעידות אדמה ואימה.‬
‫הם ויתרו על רכושם, התפטרו מעבודתם‬
‫והלכו איתה במועד שאותו ניבאה.‬
‫התברר ששני סוציולוגים‬ ‫הסתננו לקבוצה שלה בשיקגו‬
‫ורצו לדעת מה יקרה למאמיניה‬
‫כאשר האירוע הזה‬ ‫לא יתרחש ויתגלה שזו נבואת שווא.‬
‫אך הביטו וראו,‬ ‫כולם האמינו שאהבתם מנעה את האסון,‬
‫ואמונתם באחות ת'דרה‬ ‫ובבריות החלל רק התחזקה.‬
‫והסוציולוגים המציאו‬ ‫את המונח "דיסוננס קוגניטיבי",‬
‫מצב שבו אתם מושקעים כל כך‬ ‫במה שאתם מאמינים בו‬
‫עד שאינכם מסוגלים‬ ‫לראות את ההוכחה לכך שהוא לא קיים.‬
‫מאוחר יותר עברה האחות ת'דרה לגור בהר שסטה.‬
‫הייתה לה שם קבוצת מאמינים גדולה,‬
‫ביניהם אנשים משכילים מאוד,‬
‫אבל אפילו אנשים‬ ‫אינטליגנטים אינם רוצים לראות הוכחות.‬
‫רק למעטים מאוד יש יכולת להעריך את האמת.‬
‫- הם רוצים שתצייתו -‬
‫- משטרת הארלינגן -‬
‫מנהיגי כתות הם אנשים‬ ‫שהופכים אובססיביים לכוח ולשליטה באחרים.‬
‫הם ממציאים רעיונות רוחניים‬
‫כדי שיוכלו לשלוט בהתנהגותם,‬ ‫במעשיהם ובמחשבותיהם של אחרים.‬
‫שימוש נוסף בדברים האלה‬ ‫הוא לשלוט בסיפורים על מה שקרה בעבר.‬
‫אתם יכולים להמציא סיפור‬
‫כדי להצדיק את תביעתכם‬ ‫למקום שאינו שייך לכם.‬
‫האמריקנים הילידים נמצאים כאן מקדמת דנא.‬
‫למעשה, הר שסטה‬ ‫הוא הר שקדוש לאמריקנים הילידים.‬
‫מקורו של הרעיון שבתוך ההר יש עולם רוחני‬
‫נובע ישירות מהקוסמולוגיה‬ ‫ומההיסטוריה של האמריקנים הילידים.‬
‫כאשר מגיעים למקום כמו הר שסטה‬
‫וטוענים שבני למוריה, או בני טלוס,‬
‫נמצאים כאן כבר מיליון שנים,‬
‫אפשר לומר שזו גנבת היסטוריה.‬
‫זה פוגע בילידים‬
‫בהיסטוריה שלהם ובקשר שלהם להר.‬
‫הטקסים המוקדמים ביותר שנעשו במערה הזאת‬
‫היו של האמריקנים הילידים.‬
‫הם ביצעו כאן טקסים רוחניים.‬
‫כאשר המתיישבים באו לאזור הזה,‬
‫השתלטו על כל המערות באזור כתות סודיות,‬
‫שביצעו טקסים מיסטיים‬ ‫לפי מסורת הבונים החופשיים.‬
‫זהו אחד הדברים שהחדירו אפלה למקום הזה.‬
‫זה נעשה בידי ארגון סודי שקרא לעצמו בשם‬
‫"המסדר המשופר של האדם האדום".‬
‫הם נהגו לרדת אל המערה הזאת,‬
‫להתלבש כמו אמריקנים ילידים,‬
‫ולבצע דברים שלעגו לתרבותם ולטקסיהם.‬
‫- יחי פיימון -‬
‫זאת הייתה דרך לעשות להם דה-הומניזציה.‬
‫אנשים באו לכאן ועשו מעשים מופרעים.‬
‫לפעמים יש לבני אדם רעיונות משונים,‬
‫שלדעתם ישפרו את זמנם עלי אדמות.‬
‫הילידים קיימו את תרבותם במשך אלפי שנים.‬
‫כבני אדם, כולנו קשורים זה בזה.‬
‫לכולנו יש אחריות זה כלפי זה.‬
‫האגדות שסובבות את הר שסטה‬ ‫עשויות להישאר לוטות בערפל לנצח.‬
‫כאשר אנשים רבים כל כך טוענים‬ ‫שעברו אותה חוויה, האם היא אמיתית,‬
‫או שהיא יציר של דמיון קולקטיבי?‬
‫תהיה התשובה אשר תהיה,‬
‫משהו יוצא דופן מתרחש בהר שסטה.‬
‫אני בהחלט חושב שמשהו על-טבעי ורוחני‬
‫מתרחש במקום הזה.‬
‫נראה שהוא לובש את צורתו‬ ‫של כל דבר שנמצא במחשבותיך.‬
‫הוא יכול להיות משהו שמיטיב עם אחרים,‬
‫או משהו שפוגע בהם.‬
‫אין תחליף לכך שתבואו לכאן בעצמכם,‬
‫ואז האדם שלידכם יגיד לכם‬ ‫שהוא שומע קולות בתוך ראשו,‬
‫ואתם תביטו בעיניו ותבינו,‬ ‫"האדם הזה לא משקר לי".‬
‫המיתוסים ממשיכים להתפשט‬ ‫ולהתפתח והם לא נעלמו,‬
‫כי ביופיו נורא ההוד‬
‫ובאופיו הטבעי של המקום הזה‬
‫יש משהו שעוזר לאנשים‬ ‫לחוות חוויות לא רגילות.‬
‫לדעתי, כל הסיפורים הם כוזבים,‬
‫אבל בכולם יש גרעין של אמת שאנשים חוו.‬
‫אתם צריכים לשאול‬ ‫את האינטואיציה שלכם מה מתאים לכם שם,‬
‫אך זה מתחיל בראש פתוח.‬ ‫בואו אל ההר ותחוו דברים בעצמכם.‬
‫בואו אל ההר ופתחו את עצמכם‬ ‫לאפשרויות הרבות שייתכן שיש.‬
‫זוהי אכן תעלומה גדולה ו...‬
‫אנחנו לא יודעים הכול על מה שמתרחש סביבנו.‬
‫אני לא מבלה את זמני‬ ‫בניסיון להבין דברים שפשוט קיימים.‬
‫אנחנו בכלל לא אמורים‬ ‫להבין כמה מהדברים האלה.‬
‫תרגום כתוביות: עמוס דיאמנט‬